**«Балдырған» балабақшасы**

***«Үздік тәрбиеші-2017»***

**Өткізген:**

**Мақсаты:**Мектепке дейінгі ұйым тәрбиешілерінің кәсіби шеберлігі мен біліктілігін шыңдау, педагогикалық процесте жаңа технологияларды қолдану  және шығармашылық қабілеттерін арттыру.

1. **Жүргізуші :**

Армысыздар, құрметті ұстаздар, көрермендер!

«Үздік тәрбиеші-2017» байқауын тамашалауға қош келдіңіздер!

Тәрбиешінің міндеттерінің көлемі өте ауқымды, әрі қуаныш пен жеңістен гөрі қобалжу мен қиындықтарға толы. Мектепке дейінгі мекемелерде баланы даярлау үздіксіз білім беру жүйесіндегі маңызы мен өзектілігі ерекше мәселелердің бірі болып саналады. Мектепке дейінгі мекемелердегі топ тәрбиешісінің балалармен қарым-қатынасы тұлғалық бағдар негізіне құрылуға тиіс, ол әр баланы құрметтеу және адамгершілікпен қарым-қатынас жасауды көздейді. Тәрбиеші балалардың оң мінезі мен әрекетін қолдай отырып, бір-біріне жағымды қатынасты ұйымдастыру, топта өзін-өзі емін-еркін сезінуіне жағдай жасау қажет. Олардың бойындағы өзіндік бейім қабілеттеріне сүйене отырып, мектепке оқуға қажет болатын дағдылар мен іскерліктерді қалыптастыруды, дамытуды мақсат етеді. Тәрбиеші болу-бұл педагогикалық қарым-қатынасты, ынтымақтастықты жүзеге асыру, өзінің әрбір тәрбиеленушісіне қажет болуға талпыныс және адам тәрбиелеудегі кішігірім жетістіктер мен үлкен жетістіктер қуанышы.

**Жүргізуші**

Жүректен өлең төгіп, қосқан жырға,  
Тұлпардай топтан озған жүйрік тұлға,  
Қошеметтеп, халайық қол соғыңдар,  
Сайысқа қатысушы тұлғаларға,- деп бүгінгі «Үздік тәрбиеші-2017» байқауына қатысқалы тұрған тәрбиешілерді ортаға шақырайық..Қол  
соғып, қошемет көрсетейік! (Музыка әуенімен залға тәрбиешілер кіреді).

«Балауса» тобының  тәрбиеші Исламханова Г.Ш

«Балапан» тобының тәрбиешісі Нургазина А.Е

«Айгөлек» тобының тәрбиешілері Көмесхан Н

«Күншуақ» тобының тәрбиешісі Алдабергенова Г.М

«Күншуақ»тобының тәрбиешілері  Нәкен М

Тәрбиешілер өнерін салыстырып,  
Жеңіс үшін өнерін шабыстырып.   
Әділдікті қолдайтын баға беріп,  
Жіберейін қазыларды таныстырып.  
  
Бүгінгі сайысымыздың қазылар алқасымен таныс болыңыздар. (таныстыру).  
**1. «Балдырған » балабақшасының меңгерушісі:** Шапатова С.Е   
**2. Балабақша әдіскері**: Базаргүл Иватқызы  
**3**. **Балабақша тәрбиешісі**: Дарияқызы Алтынгүл

**4**. **Балабақша тәрбиешісі:**Сәрсенбаева Г.Ә

**5**  **Балабақша тәрбиешісі:**Әлпілам Құндыз

**1.Өзін – өзі таныстыру**

**2. . Шығармашылық жұмыс**

**3. Педагогикалық жағдаяттарды шешу.**

**4.Мастер класс**

**5. Қол өнер**

***Жүргізуші сөзі:***

***1-бөлімі***

Ақыл, көрік бойларына жетеді,  
Әлі талай сынақтардан өтеді.  
Мына отырған баршаңызға  
Тәрбиешілер өздерін таныстырып өтеді.  
Ал, қанекей танысайық! 1-ші бөлімінде тәрбиешілер өздерін таныстырады.

**«Балауса» тобының  тәрбиеші Исламханова Г.Ш**

**«Балапан» тобының тәрбиешісі Нургазина А.Е**

**«Айгөлек» тобының тәрбиешілері Көмесхан Н**

**«Күншуақ» тобының тәрбиешісі Алдабергенова Г.М**

**«Күншуақ»тобының тәрбиешілері  Нәкен М**

***Жүргізуші сөзі:***  
***Сайысымыздың 2-ші бөлімі***

Шығармашылық жұмыс жинақталар тәрбиешіеріміздің еңбегі,

Ұқыптылық талап етер ертеңі,

Жетістік пен нәтижелер қоры бұл,

Тәрбиешінің жұмысынан сыр шертеді – демекші, ендігі кезекте «Шығармашылық жұмыс» кезеңі.

***Сайысымыздың 3- ші бөлімі***

Жүргізуші сөзі:  
Ал, тәрбиешілер сайысқа қалайсыздар,  
Сіздер өтер әліде көп сын бар.  
Асығыңды ал қоржыннан қымсынбай кеп,  
Жауап айтсаң сұраққа жарайсыздар, - дей отырып сайысымыздың 3 бөлімі бойынша «Кім тапқыр» (сұрақ-жауап және педагогикалық жағдаяттар) сайысын бастаймыз.  
***2.*** «Кім тапқыр» (сұрақ - жауап, педагогикалық ситуация).

Құрметті тәрбиешілер сіздерге арнайы дайындалған педагогикалық жағдаяттар беріледі. Сіздер нақты әрі нұсқа жауап берулеріңіз керек.  
Педагогикалық жағдаяттарды шешудің мақсаты:  
Тәрбиеші мен ата-аналар, балалар арасында туындаған жағдаятарды шешу кезінде педагогтың әрекетінің түрлеріне ойын тұрғысынан қарау.  
  
1. Кезекті серуенге дайындалып жатқанда бір тәрбиеленушінің қалтасынан хат шығады. Бұл хатта баланың анасы тәрбиешіге баласын түскі ұйқыдан кейін шынықтыру шараларына қатыстырмауын өтініпті. Себебі көрсетілмеген. Сіз ата-ананың өтінішін орындайсыз ба? Сіздің іс-әрекетіңіз қандай болады?  
2. Тәрбиеші топқа хабарландыру ілу арқылы барлық ата-аналарды сенбілікке шақырады. Екі ата-ана ғана келеді. Тәрбиешінің көңілі толмайды. Сенбілікті басқа күнге ауыстыруға тура келеді. Осы істі қалай түсіндіруге болады? Алдағы уақытта қалай әрекет етер едіңіз?  
3. Күндіз балабақшаға құм таситын көлік құм әкеледі. Құмды қақпаның алдына түсіреді. Меңгеруші: «Ата-аналарға кешкісін құмды тасытып алыңыздар» деген ұсыныс айтады. Сіз ата-анадан қалай көмек сұрар едіңіз? Егер олар келісім бермесе сіз не істер едіңіз?  
4. Сіздің тобыңыздағы Аян атты балаға анасы қызыл етік әкеліп береді,бірақ бұл балаға ұнамайды,және де ол балабақшаға барудан бас тартады бірақ анасына жұмысқа бару керек қалдыратын жер жоқ Аянды анасы балабақшаға алып келіп сізге тастап кетеді сіздің әрекетіңіз?

5. Бала тәрбиешінің кітапты желімдейміз деген тапсырмасын орындауда желім төгіп алды. Топ балалары қуана секіріп айқайлап «біз сені айтамыз» деп жүгіре жөнелді. Сасып қалған балаға ешкім көмектеспегендіктен бала жылап қалды. Сіздің шешіміңіз.

***Сайысымыздың 4-ші бөлімі. Мастер класс***

Сайысқа қатысушылар жаңа технология элементтерін пайдалану арқылы ашық оқу іс-әрекеттерін көрсеткен болатын. Әділқазы мүшелері бағасын өздеріңіз берерсіздер.

.***Сайысымыздың 5- бөлімі***

***Қол өнері – кілемде,***

***Сөз өнері – өлеңде .***

***Ал әділқазылар алқасы тәрбиешілеріміздің үй тапсырмасы қол өнерлеріне көңіл аударып баға беріп өтсеңіздер***

«Балауса» тобының  тәрбиеші Исламханова Г.Ш

«Балапан» тобының тәрбиешісі Нургазина А.Е

«Айгөлек» тобының тәрбиешілері Көмесхан Н

«Күншуақ» тобының тәрбиешісі Алдабергенова Г.М

«Күншуақ»тобының тәрбиешілері  Нәкен М

Кімдер жүйрік,өнерпаз білейікші,  
Тек әділдікті әділқазы алқасына,  
Ал, тәрбиешілерге сәттілік тілейікші

Келесі сөз кезегін әділқазылар алқасына берейікші.

Әділ қазылар алқасы дайын блғанша муз жетекшісі Хабыл Н орындауында Ән:

Қорытынды бағаны әділқазылар алқасы ақылдасып шешеді. Тәрбиешілерді мадақтау грамотасы беріледі.

**Қорытынды:**

Тәрбиеші ақыл-ойы мен күш-қуатын балаларға арнап, жан аямай еңбек етеді. Өйткені ол, оның көкірек көзін ашып, дүниетанымын кеңейтіп, қияға қанат қақтырады.  
Сондықтан болар кейбір дарынды ойшылдар да, тіпті арман қуған балалар да тәрбиешіні ерекше пір тұтып қадірлейді. Сондықтан тәрбиешіні қадірлейік, ренжітпейік деген қорытынды жасай келе бүгінгі мерекелік сайысымызды тәмәмдаймыз.

1. Кезекті серуенге дайындалып жатқанда бір тәрбиеленушінің қалтасынан хат шығады. Бұл хатта баланың анасы тәрбиешіге баласын түскі ұйқыдан кейін шынықтыру шараларына қатыстырмауын өтініпті. Себебі көрсетілмеген. Сіз ата-ананың өтінішін орындайсыз ба? Сіздің іс-әрекетіңіз қандай болады?  
2. Тәрбиеші топқа хабарландыру ілу арқылы барлық ата-аналарды сенбілікке шақырады. Екі ата-ана ғана келеді. Тәрбиешінің көңілі толмайды. Сенбілікті басқа күнге ауыстыруға тура келеді. Осы істі қалай түсіндіруге болады? Алдағы уақытта қалай әрекет етер едіңіз?  
3. Күндіз балабақшаға құм таситын көлік құм әкеледі. Құмды қақпаның алдына түсіреді. Меңгеруші: «Ата-аналарға кешкісін құмды тасытып алыңыздар» деген ұсыныс айтады. Сіз ата-анадан қалай көмек сұрар едіңіз? Егер олар келісім бермесе сіз не істер едіңіз?  
4. Сіздің тобыңыздағы Аян атты балаға анасы байқамай қызыл етік акеліп береді,бірақ бұл балаға ұнамайды,және де ол балабақшаға барудан бас тартады бірақ анасына жұмысқа бару керек қалдыратын жер жоқ Аянды анасы балабақшаға алып келіп сізге тастап кетеді сіздің әрекетіңіз?

5. Бала тәрбиешінің кітапты желімдейміз деген тапсырмасын орындауда желім төгіп алды. Топ балалары қуана секіріп айқайлап «біз сені айтамыз» деп жүгіре жөнелді. Сасып қалған балаға ешкім көмектеспегендіктен бала жылап қалды. Сіздің шешіміңіз.